Tenggelamnya Rainbow Warrior

Penenggelaman kapal Rainbow Warrior milik organisasi pendokong perlindungan alam sekitar Greenpeace dilakukan seberapa orang agen perisikan luar negeri Perancis, Direction générale de la sécurité extérieure (DGSE) atas arahan Presiden Perancis François Mitterrand pada 10 Julai 1985 di Pelabuhan Auckland, kota Auckland, New Zealand bawah nama Operation Satanique. Kejadian ini merupakan tindak balas pemerintah negara tersebut terhadap tentangan organisasi tersebut yang melakukan protes melawan rencana pengujian senjata nuklear tentera Perancis yang dilakukan di atol Moruroa, Polinesia Perancis.

Kejadian ini mengorbankan Fernando Pereira, seorang jurugambar Belanda yang lemas terperangkap dalam bangkai kapal tersebut; penyelinapan ini mendapat tentangan hebat antarabangsa sehingga memburukkan nama Perancis pada ketika itu yang dianggap melakukan tindakan mengganas.

Faktor pencetus 
Pada ketika ini, dunia masih menghadapi kegerunan dirasai Perang Dingin di mana Dunia Pertama dalam keadaan bersedia menghadapi ancaman pemusnahan besar-besaran daripada Dunia Kedua. Perancis yang berada dalam blok pertama ini mula merasakan kedudukanya terancam akibart Krisis Suez serta kejatuhan penguasaan mereka di Indochina pada tahun 1954, maka membangunkan senjata nuklear mereka sendiri untuk tujuan pertahanan negara di bawah perintah Charles de Gaulle.

Tentera Perancis memulakan pengujian senjata-senjata ini pada tahun 1960 lazimnya menguji di kawasan gurun terpencil jajahan Algeria. Kegiatan pengujian ini terhenti seketika dengan merdekanya jajahan tersebut daripada kuasa Perancis dua tahun kemudian, maka pemerintah Perancis mula mencari pilihan lain dalam lingkungan jabatan seberang laut mereka (département et régions d’outre-mer) untuk meneruskan pengujian mereka. Mereka akhirnya memilih seberapa atol khususnya Moruroa dan Fangataufa dalam jajahan Polinesia mereka lalu memindahkan kegiatan mereka ke sana pada tahun 1966; ujian bawah di sana diteruskan pada 1974.

Susur kejadian

Pengintipan 

Beberapa ejen perisik DGSE tiba di Auckland mendatangi kapal ia dalam samaran sebagai pewisata atau orang ramai yang berminat terlibat dalam rombongan Grenpeace. Seorang ejen berpengalaman dalam misi-misi Timur Tengah bernama Christine Cabon menyamar sebagai "Frederique Bonlieu" yang berhasrat mahu melakukan kerja sukarela di pejabat Greenpeace Auckland, dalam samaran inilah juga Cabon memperoleh banyak maklumat mengenai pergerakan Greenpeace serta peralatan digunakan untuk penyabotajan.

Setelah maklumat secukupnya diperolehi DGSE, sebuah kapal layar bernama Ouvéa berlabuh di pelabuhan Auckland membawakan dua periuk api lekapan (limpet mine) untuk dibawa perisik di Auckland Dominique Prieur dan Alain Mafart - masing-masing dalam samaran sebagai "Sophie Turenge" dan "Alain Turenge" - kepada pasukan pengebom rahsia terdiri daripada Jean Camas ("Jacques Camurier") dan Jean-Luc Kister ("Alain Tonel"). Camas dan Kister menyelam menyeberangi Marsden Wharf di mana kapal itu berlabuh. Cabon segera melarikan diri ke Israel sebelum misi pengeboman ini berlangsung.

Pengeboman 
Pada 10 Julai 1985, periuk-periuk api ini dihidupkan. Letupan pertama meletus pada jam 23:38 membocorkan lubang sebesar kereta saiz biasa pada kapal itu. Kesemua anak kapal ini keluar tinggalkan kapal pada awalnya, namun ada yang kembali untuk menyiasat keadaan yang berlaku pada kapal ini. Fernando Pereira, seorang jurugambar dan anak kapal ia ya turun mendapatkan alat merakam kerosakan itu. Bom kedua diletupkan kurang sepuluh minit kemudian pada jam 23:45 malam, ada sebahagian anak kapal yang terhumbang keluar daripada kapal ini dek letupan yang meletus sampai sempat melarikan diri. Pereira pula terperangkap dalam bangkai letupan kapal dan tidak sempat mengeluarkan diri dari kapal tersebut yang deras tenggelam empat minit kemudian.

Penangkapan dan pembicaraan 
Kegiatan sulit pengeboman ini didedahkan beberapa wartawan dari The Times dan Le Monde yang khususnya menekankan penglibatan Presiden Perancis, François Mitterrand. Pada 22 September, Perdana Menteri Perancis Laurent Fabius membuat pengakuan kepada sidang wartawan mengesahkan penglibatan mereka dalam penenggelaman Rainbow Warrior. Menteri Pertahanan Perancis Charles Hernu meletakkan jawatan sementara Ketua DGSE, Laksamana Pierre Lacoste turut dipecat.

Polis New Zealand mengarahkan waran penangkapan Christine Cabon serta seberapa penumpang kapal Ouvéa lain yang turut diterima polis Israel. Namun, Cabon sempat melarikan diri sebelum polis sana dapat memberkasnya. Seberapa perisik Perancis lain yang terlibat melarikan diri dalam kapal layar Ouvéa; mereka ditahan polis Austrlai di Pulau Norfolk namun terpaksa melepaskannya seketika kerana menunggu keputusan forensik sah. Pihak Perancis mengambil kesempatan ini membawa ejen-ejen ini kembali menaiki kapal selam Rubis sambil melubangtenggelamkan Ouvéa.

Sambil ini juga Mafart dan Prieur ditahan dibicarakan di Mahkamah Auckland diwakili Daniel Soulez Larivière, seorang peguam senegara. Mafart dan Prieur mengaku bersalah atau tuduhan "membunuh dengan tidak sengaja" (homicide involontaire). Mereka disabitkan hukuman penjara selama 10 tahun pada 22 November.

Kesan 
Kejadian pencerobohan ini kurang dipedulikan negara-negara Barat disekutui utama New Zealand sehingga tidak dibantah lalu menyebabkan polisi pertahanan dan luar negara tersebut segera berubah; New Zealand mula menjalinkan hubungan diplomatik kuat dengan negara-negara Pasifik Selatan sambil mengekalkan hubungan sedia ada dengan Australia dan United Kingdom.

Pemerintah Perancis membayar pampasan ganti rugi sebanyak USD8.16 kepada Greenpeace, bayaran insuran mendiang Perira sebanyak 30 ribu gulden Belanda kepada keluarganya, bayaran kepada isterinya sebanyak 650,000 franc, 1.5 juta franc kepada dua orang anaknya dan 75,000 franc kepada ibu bapa Pereira.

Rujukan

Bacaan tambahan 
 Du Morne Vert, Patrick  (juga Patrick de Friberg/Patrick Amory), Mission oxygene, Filipacchi, 1987.
 Sophie Merveilleux du Vignaux, Désinformation et services spéciaux, Rocher, 2007.
  
 Michael King, Death of the Rainbow Warrior (Penguin Books, 1986). 
 .
 Rainbow Warrior: The French Attempt to Sink Greenpeace (London: Century Hutchinson Ltd, 1986). 
 
 Vladimir Volkoff, Le Berkeley à cinq heures (1993, L'Âge d'Homme), chapitre « Le Rameau d'olivier ».
 , « L'affaire du Rainbow Warrior », .

Sumber utama daripada pelaku dan saksi kejadian
 {{cite book|language=fr|first1=Alain|last1=Mafart|title=Carnets secrets d'un nageur de combat : du « Rainbow warrior » aux glaces de l'Arctique|last1=publisher=Albin Michel|year=1999|ISBN=978-2-226-10831-9}}.
 .
 
 
 Pautan luar 
 The sinking of the Rainbow Warrior - NZHistory
 Laman Greenpeace Australia mengenai kejadian ini
 Laman Polis New Zealand mengenai kes ini
 "French Connections" Transcript of the 1985 investigation by the Australian program Four Corners''.
 Dokumentari 2010 produksi Journeyman Pictures untuk TVNZ
 Detail text and letter from NZ PM D. Lange regarding incident in 'Sailing The Dream' at Google Books

Filem dokumentari berkaitan

  (Australia 1989)
  (New Zealand 1992)
  (United Kingdom dan Belanda, 2005)
  (France 2006, concentrating on the experience of French journalists)
 Blowing Up Paradise 2006 BBC Documentary movie by Ben Lewis about French Atomic Testing in Pacific and associated murder of Rainbow Warrior Greenpeace activist by French Secret Service.